Die wêreld in foto’s – 16 November 2017 | Maroela Media
ŉ Militêre voertuig in ŉ straat in Harare en nog ŉ dag van onsekerheid vir die mense van Zimbabwe. (Foto: AP)
Mense sit op die grond en treur oor hulle geliefdes ná vier selfmoordbomme talle mense in Maiduguri in Nigerië se lewe geëis het. (Foto: Jossy Ola, AP)
Yataka Yanagisawa, eienaar van Munch Burger Shack, berei hamburgerfrikkadelle voor. Pres. Donald Trump het onlangs dié eetplek besoek terwyl hy in Japan was. (Foto: Eugene Hoshiko, AP)
Twee mense se voete is vasgeklem deur ysterkettings in ŉ tydelike sel. Hulle word daarvan beskuldig dat hulle ŉ onwettige hommeltuig oor die parlement in Naypyidaw in Mianmar laat vlieg het. Hulle is tot twee maande tronkstraf gevonnis. (Foto: Aung Shine Oo, AP)
Angela Merkel, die Duitse kanselier, gee ŉ kort verklaring voor die finale dag van gesprekvoering tussen verskillende politieke partye in Duitsland oor die grondslag vir die vorming van ŉ nuwe regering in Berlyn. (Foto: Michael Kappeler, AP)